Maka apabila ia mati, kĕluar-lah darah bĕrkopah-kopah dari mulut-nya, maka sĕgala badan-nya pun biru lĕbam ada-nya." Kalakian jawab Tuan Milne, "Ada pun akan chĕtĕra pĕnanggalan ini, nanti sahaya salinkan dalam bahasa Inggĕris, kĕmudian boleh sahaya masokkan dalam Gleaner." Sambil kata-nya, dĕngan tĕrtawa, "Tĕrlalu bodoh-nya sakah orang yang pĕrchaya akan sĕgala pĕrkara itu." Shahadan ada-lah kĕbanyakkan bangsa orang yang di-sa-bĕlah sini yang pĕrchaya bĕrbagai-bagai jĕnis pĕrkara yang bukan-bukan, dan lagi bĕbĕrapa pula wang mĕrika'itu habis, sĕbab mĕmbĕri upah akan orang yang bĕrbuat sĕgala pĕrkara bohong dan sia-sia itu;